jkorsvik/nowiki_second_scrape_merged huggingface dataset:
Zemene Mesafint

Zemene Mesafint (transkribert ge'ez: zamana masāfint, moderne ge'ez zemene mesāfint, oversatt som Dommernes tidsalder, Prinsenes tidsalder e.l. etter Dommernes bok) var en periode i etiopisk historie som var preget av isolasjon og konflikter mellom krigsherrer, hvor keiseren hadde liten reel makt, stort sett bare over byen Gondar, og hvor både kulturen og samfunnet i Etiopia stagnerte. 
Motsetninger mellom religioner (særlig mellom etiopisk-ortodokse kristne og muslimer, og også innenfor den etiopiske kirke), språkgrupper (oromo og amharisk) og nasjonaliteter som hadde levd sammen i riket for hundrevis av år (agaw, amhara, shewa og tigray-tigrinya, i tillegg til oromo-nykommerne) ble brukt som motivasjon av krigsherrer for å krige med hverandre. 


== Tidsløp ==
Tradisjonelt har Zemene Mesafint blitt tidsatt fra 7. mai 1769, da Ras Mikael Sehul avsatte keiser Iyoas I til 11. februar 1855, da Kassa Haile Giorgis ble kronet keiser Tewodros II, etter å ha nedkjempet alle sine rivaler. Starten på perioden kan også regnes som 13. oktober 1706, da Iyasu I ble myrdet, og den resultrende negangen for keiserdynastiet, eller fra starten av Iyoas' styre, 26. juni 1855. 


== Anarki ==
Under Zemene Mesafint ble stadig nye keisere innsatt av adelen, og ikke alle kom fra det salomoiske dynasti. Etiopia utenfor Gondar ble preget av stadige etniske konflikter. Den mektige krigsherren Ras Mikael Sehul, guvernøren av Tigray-provinsen, kom til å spille en viktig rolle tidlig i perioden, og utnevnte flere ksiere. Det oromiske Yejju-dynastiet spilte også en viktig rolle under Zemene Mesafint. 
På starten av 1800-tallet kjempet Ras Gugsa av Begemder og Ras Wolde Selassie av Tigray over kontroll over keiser Egwale Seyon. Wolde Selassie vant, og styrte praktisk talt Etiopia fram til hans død i 1816. 
På grunn av de stadige krigene reiste få europeere til Etiopia i denne perioden. 


== Keiser Tewodros gjernforener Etiopia ==
Zemene Mesafint slutta med at Ras Kassa Hailu, senere kjent som Tewodros II, kjempet seg til makten i landet. Først skaffet han seg kontroll over Dembiya-provinsen, og etter en serie slag fra Gur Amba i 1852 til Derasge i 1855 kontrollerte han hele Etiopia. Dermed var den keiserlige makten i Etiopia atter en gang kontrollerte av en enkelt mann, noe som regnes som slutten på Zemene Mesafint og begynnelsen på det moderne Etiopias historie.
Rafael Muñoz

Rafael Muñoz Pérez (født i Córdoba 3. mars 1988) er en spansk svømmer. Han svømmer butterfly og rygg for klubben A.D.N. Vista Alegre. Muñoz deltok i Sommer-OL 2008 i kategorien 100 m butterfly og har blitt spansk mester på både 50 og 100 m butterfly to ganger. Under kortbane-EM 2008 tok han sølv på distansen 50 m rygg.


== Eksterne lenker ==
(en) Rafael Muñoz Pérez – Olympics.com 
(en) Rafael Muñoz Pérez – Olympic.org 
(en) Rafael Muñoz Pérez – Olympedia 
(en) Rafael Muñoz Pérez – Sports-Reference (OL-resultater – arkivert) 
(en) Rafael Muñoz Pérez – FINA 
(en) Rafael Muñoz Pérez – swimrankings.net
Stanislav Donets

Stanislav Jurjevitsj Donets (russisk: Станислав Юрьевич Донец; født 7. juli 1983) er en russisk svømmer fra Dimitrovgrad. Donets er 1,94 m høy og veier 84 kg (2008).


== Referanser ==


== Eksterne lenker ==
(en) Stanislav Donets – Olympedia 
(en) Stanislav Donets – Sports-Reference (OL-resultater – arkivert) 
(en) Stanislav Donets – swimrankings.net
Thor Pedersen (roer)

Thor Inge Oluf Pedersen, senere Spoksanger  (født 31. august 1924 i Bergen, død 15. august 2008 i Sunne, Sverige) var en norsk roer som deltok i de olympiske leker 1948 i London.
Pedersen vant en olympisk bronsemedalje i roing under OL 1948 i London. Han var med på den norske åtteren som kom på tredjeplass bak USA og Storbritannia. Roøvelsene ble gjennomført i perioden 5. til 8. august 1948 på Themsen. Mannskapet på den norske båten var roerne; Kristoffer Lepsøe, Thorstein Kråkenes, Hans Hansen, Halfdan Gran Olsen, Harald Kråkenes, Leif Næss, Thor Pedersen, Carl Monssen og Sigurd Monssen som var styrmann.


== OL-medaljer ==
1948  London -  Bronse i roing, åtter  Norge


== Referanser ==


== Eksterne lenker ==
(en) Thor Pedersen – Olympics.com 
(en) Thor Pedersen – Olympic.org 
(en) Thor Pedersen – Olympedia 
(en) Thor Pedersen – Sports-Reference (OL-resultater – arkivert) 
(en) Thor Pedersen – FISA
Carl Monssen

Carl Henrik Monssen (født 13. juli 1921 i Bergen, død 25. februar 1992 samme sted) var en norsk roer som deltok i de olympiske leker 1948 i London.
Monssen vant en olympisk bronsemedalje i roing under OL 1948 i London. Han var med på den norske åtteren som kom på tredjeplass bak USA og Storbritannia. Roøvelsene ble gjennomført i perioden 5. til 8. august 1948 på Themsen. Mannskapet på den norske båten var roerne; Kristoffer Lepsøe, Thorstein Kråkenes, Hans Hansen, Halfdan Gran Olsen, Harald Kråkenes, Leif Næss, Thor Pedersen, Carl Monssen og Sigurd Monssen som var styrmann.


== OL-medaljer ==
1948  London -  Bronse i roing, åtter  Norge


== Referanser ==


== Eksterne lenker ==
(en) Carl Monssen – Olympics.com 
(en) Carl Monssen – Olympic.org 
(en) Carl Monssen – Olympedia 
(en) Carl Monssen – Sports-Reference (OL-resultater – arkivert) 
(en) Carl Monssen – FISA
Phrynocephalus maculatus

Phrynocephalus maculatus er en paddehodeagam. Artsepitetet maculatus betyr «flekkete», men arten må ikke forveksles med flekket paddehodeagam, som lever lenger nord.
Nominatunderarten P. maculatus maculatus finnes på det sentrale platået i Iran, og videre østover gjennom det sørlige Afghanistan og Balutsjistan til Nushki i Pakistan. Underarten P. maculatus longicaudatus lever langs Saudi-Arabias kyst mot Den persiske golf, og det kan tenkes at utbredelsen strekker seg inn i Irak og det sørvestlige Iran.
I Iran og Pakistan lever arten i flat ørken med sand eller grus, og på saltflater.


== Litteratur ==
A.E. Leviton, S.C. Anderson, K. Adler & S.A. Minton (1992) Handbook to Middle East Amphibians and Reptiles, Society for the Study of Amphibians and Reptiles, ISBN 0-916984-23-0


== Eksterne lenker ==
(en) Phrynocephalus maculatus i Global Biodiversity Information Facility 
(en) Phrynocephalus maculatus hos Reptile Database 
(en) Phrynocephalus maculatus hos ITIS 
(en) Phrynocephalus maculatus hos NCBI 
(en) Kategori:Phrynocephalus maculatus – bilder, video eller lyd på Wikimedia Commons 
Phrynocephalus maculatus – detaljert informasjon på Wikispecies
Myndighetsperson

Myndighetsperson er i daglig tale å forstå som en embetsmann, høyere offentlig tjenestemann eller politiker som i egenskap av funksjon eller verv kan utøve myndighet på vegne av staten, fylkeskommunen eller kommunen.
Noen former for myndighet kan i praksis delegeres slik at enhver betrodd ansatt kan settes til å utøve begrenset myndighet i forhold til sitt saksområde. Dette gjelder vanlig for såkalt tilsynsmyndighet som kystvakt, tollvesen, helsetilsyn, bygningskontroll, arbeidstilsyn m.fl.
Sterkere former for myndighetsutøvelse krever ofte medvirkning fra for eksempel politiet eller domstolene.
Begrepet benyttes i en mer innsnevret betydning om medlem av statsledelsen, som medlem av Kongehuset, Storting, regjering eller Høyesterett.
Politiets sikkerhetstjeneste har i Norge et særlig ansvar for å forebygge og etterforske trusler mot medlemmer av statsledelsen, inkludert tilsvarende representanter for andre land, så som statsoverhoder eller ambassadører. I denne oppgave kan tjenesten benytte seg av særskilte metoder, jfr. politiloven § 17 d og straffeprosessloven § 222 d annet ledd.
Sigurd Monssen

Sigurd Synnestvedt Monssen (født 10. oktober 1902 i Bergen, død 7. november 1990 samme sted) var en norsk roer som deltok i de olympiske leker 1948 i London.
Monssen vant en olympisk bronsemedalje i roing under OL 1948 i London. Han var styrmann på den norske åtteren som kom på tredjeplass bak USA og Storbritannia. Roøvelsene ble gjennomført i perioden 5. til 8. august 1948 på Themsen. Mannskapet på den norske båten var roerne; Kristoffer Lepsøe, Thorstein Kråkenes, Hans Hansen, Halfdan Gran Olsen, Harald Kråkenes, Leif Næss, Thor Pedersen, Carl Monssen og Sigurd Monssen som var styrmann.Georg Angell Christensen var reserve.


== OL-medaljer ==
1948  London -  Bronse i roing, åtter  Norge


== Referanser ==


== Eksterne lenker ==
(en) Sigurd Monssen – Olympics.com 
(en) Sigurd Monssen – Olympic.org 
(en) Sigurd Monssen – Olympedia 
(en) Sigurd Monssen – Sports-Reference (OL-resultater – arkivert) 
(en) Sigurd Monssen – FISA
Gulvinget hårmygg

Gulvinget hårmygg (Bibio brunnipes) er en art av mygg som tilhører familien hårmygg (Bibionidae). Denne middelsstore arten kjennes lettest på de brungule vingene. Den finnes bare over tregrensen.


== Utseende ==
En middelsstor (lengde 7 – 9 mm) hårmygg. Den kjennes lettest på at vingene er markert gulaktig brune, og at hunnens forkropp er brunrød. Antennene har ni ledd. Hannen har svart kropp, rødbrune bein. Kroppen er kledt med hvite til gulaktige hår, også på ryggen av forkroppen. Hunnen har svart hode, resten av kroppen er brunrød (rustrød). Beina er rødlige. Larvene er gulbrune med litt mørkere hodekapsel.


== Levevis ==
Arten finnes på helst litt fuktige fjellenger, fra tregrensen til ca. 1450 meter over havet i Sør-Norge. Lengst i nord finnes den ned til havnivå. Som hos andre hårmygg lever larvene i tette klynger i bakken, der de spiser døde plantedeler, kanskje også planterøtter. I motsetning til mange av de andre artene er denne arten sjelden spesielt tallrik. Larvene bruker trolig minst to år på utviklingen. De voksne myggene flyr i juli – september. De besøker sjelden blomster.


== Utbredelse ==
Arten er holarktisk, det vil si den forekommer både i den palearktiske sone og i Nord-Amerika. Dette har, ved siden av at arten varierer en del i fargen, ført til at den er blitt beskrevet mange ganger under ulike navn. Man kjenner til at minst 14 ulike latinske navn har blitt brukt på denne arten. Den finnes i fjellene i Mellom-Europa (Alpene og Tatrafjellene), Norden og videre østover til Mongolia og Kamtsjatka, og i nordlige og høyereliggende områder av Nord-Amerika så langt sør som til Colorado. I Norge forekommer den trolig i de fleste fjellområder unntatt lengst ute mot kysten.


== Systematisk inndeling ==

orden Tovinger, Diptera
underorden Mygg, Nematocera
overfamilie Bibionoidea
familie Hårmygg, Bibionidae
Gulvinget hårmygg, Bibio brunnipes (Fabricius, 1794)


== Referanser ==


== Eksterne lenker ==
(en) gulvinget hårmygg i Encyclopedia of Life 
(en) gulvinget hårmygg i Global Biodiversity Information Facility 
(no) gulvinget hårmygg hos Artsdatabanken 
(sv) gulvinget hårmygg hos Dyntaxa 
(en) gulvinget hårmygg hos Fauna Europaea 
(en) gulvinget hårmygg hos ITIS
Arda (elv i Bulgaria)

Arda (bulgarsk: Арда, gresk: Αρδας, Ardas) er ei elv som renner i Bulgaria og Hellas. Den har sitt utspring i Rodopifjella i Bulgaria nær landsbyen Arda, og renner 290 kilometer østover forbi Kărdzjali og Ivajlovgrad, og så inn i Hellas gjennom nordlige deler av prefekturet Evros, inkludert Kastanies. Den munner så ut i Maritsa, like vest for Edirne i Tyrkia. I den bulgarske delen av elva er det bygd tre demninger med tilhørende vannkraftverk: Kărdzjali-demningen, Studen Kladenets og Ivajlovgraddemningen. 229 kilometer av elva ligger i Bulgaria, og den er den lengste elva i Rodopifjella. Broa Djavolski most fra middelalderen er ei buebro som krysser elva 10 kilometer fra Ardino.
Tre ganger i 2005 flomma elva over, særlig i Kastanies-området, der den gjorde området om til en lagune. Sammen med Maritsa flomma den inn i gater og bygninger, slik at flere mennesker stranda i hjemmene sine.


== Referanser ==


== Eksterne lenker ==
(en) Arda River – kategori av bilder, video eller lyd på Commons
Fylkesvei 2304

Fylkesvei 2304 går mellom Helgumsdalen og Raknerud i Gran kommune
Frem til 2019 hadde veien betegnelsen fylkesvei 35 (Oppland).


== Kommuner og knutepunkter ==

 GranGammevegen 


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv2304
(no) Statens vegvesen – trafikkmeldinger
Frenning

Frenning er navnet på to gårder på Romedal i Stange kommune på Hedemarken i Innlandet (østre og vestre). Navnet betyr «god jord».
Dospat

Dospat (bulgarsk: Доспатска река, Dospatska reka; gresk: Δεσπάτης, Despatis) er ei elv vest i Rodopifjellene og den viktigste sideelva til Mesta. Elva har en lengde på om lag 97 kilometer, av disse er 79 i Bulgaria.Den har sitt utspring i Bulgaria nær den 1 600 m høye toppen Rozov Vraj og renner sørøstover mot Dospatreservoaret. Etter dette snur den sørvestover og fortsetter fram mot sør før den munner ut i Mesta fra venstre i Hellas, like sør for landegrensa. Elva har et nedslagsfelt på 633,5 kvadratkilometer.


== Referanser ==


== Eksterne lenker ==
(en) Dospat River – kategori av bilder, video eller lyd på Commons
Fylkesvei 2332

Fylkesvei 2332 går mellom Hov og Skjollabakken i Gran kommune. Veien er 2,0 km lang.
Frem til 2019 hadde veien betegnelsen fylkesvei 57 (Oppland).


== Kommuner og knutepunkter ==

 Gran


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv2332
(no) Statens vegvesen – trafikkmeldinger
Brunvinget hårmygg

Brunvinget hårmygg (Bibio rufipes) er en art av mygg som tilhører familien hårmygg (Bibionidae). Den er en nordlig art som man helst finner på fuktige steder i fjellet.


== Utseende ==
En middelsstor (lengde 7 – 9 mm), kraftig bygd hårmygg. Vingene er brune med markerte årer. Den kan ellers kjennes på at antennene består av ti ledd, og at framleggen (protibia) har en bevegelig spore som er nesten like lang som den piggaktige spissen som leggen er trukket ut til, hos de fleste andre arter er denne mye kortere. Hannen har svart kropp, hårene på ryggen av forkroppen er mørke, ellers er kroppshårene for det meste lange og bleke. Beina er rødlige. Hunnen har hode og kropp svart, beina brunrøde. Larvene er gulbrune.


== Levevis ==
Denne arten finnes helst på fuktige steder, som myrer og vierkratt, fra tregrensen og opp til ca. 1350 meter over havet i Sør-Norge. Larvene lever i tette klynger i bakken, der de spiser dødt plantemateriale. Larveutviklingen tar to år. De voksne myggene flyr i august – september, flygetiden begynner et par uker senere enn hos gulvinget hårmygg og høyfjellshårmygg som gjerne finnes i de samme områdene.


== Utbredelse ==
Arten finnes i fjellene i Norden og i Nord-Amerika, men ser ut til å mangle i Mellom-Europas fjellområder. Et publisert "funn" fra Ungarn viste seg å skyldes en misforstått lokalitetsetikett. I Norge ser arten ut til å være noe mindre utbredt og sjeldnere enn gulvinget hårmygg, men finnes i mange av de samme områdene.


== Systematisk inndeling ==

orden Tovinger, Diptera
underorden Mygg, Nematocera
overfamilie Bibionoidea
familie Hårmygg, Bibionidae
Brunvinget hårmygg, Bibio rufipes (Zetterstedt, 1838)


== Referanser ==


== Eksterne lenker ==
(en) brunvinget hårmygg i Encyclopedia of Life 
(en) brunvinget hårmygg i Global Biodiversity Information Facility 
(no) brunvinget hårmygg hos Artsdatabanken 
(sv) brunvinget hårmygg hos Dyntaxa 
(en) brunvinget hårmygg hos NCBI
Sovevogn

Sovevogn er en type jernbanevogn som ofte brukes i såkalte nattog, passasjertog som fremføres om natten. 
En sovevogn er vanligvis oppdelt i kupeer med køyesenger. 
NSBs sovevogner har litra WLAB2.


== Se også ==
Liggevogn


== Eksterne lenker ==
(en) Sleeping cars (rail transport) – kategori av bilder, video eller lyd på Commons
Discipline (Cadaver-album)

Discipline er det tredje studioalbumet til det norske death metal-bandet Cadaver Inc, utgitt 2001. 


== Sporliste ==
«Primal (2:27)
«Deliverance» (3:10)
«Murderhead» (3:14)
«Rupture» (3:21)
«Die Like This» (3:42)
«Point Zero» (4:10)
«Killtech» (3:40)
«Reptile Robots» (3:02)
«Manic» (3:24)
«Snapper Organs» (5:19)
«Discipline» (3:29)


== Artister ==
Ole Jørgen «Apollyon» Moe – vokal
Anders «Neddo» Odden – gitar
Lasse «Balvaz» Johansen – bass
Carl-Michael «Czral» Eide – trommer


== Kilder ==

(en) Discipline (Cadaver-album) på Discogs


== Eksterne lenker ==
(en) Discipline på Discogs 
(en) Discipline på Spotify 
(en) Discipline på AllMusic
Skjøli

Skjøli, eller Skjøle, er ei elv i Skjåk kommune i Innlandet fylke. Elva har utspring i Jotunheimen vest for Hestbreapiggane. Øverste bekk springer ut fra et lite tjern om lag 1537 meter over havet i vestflanken på fjellet Vesldalstinden med trigonometrisk punkt 1805 moh. Bekken renner i vestlig retning til den nesten tangerer fylkesgrensen mot Luster i Sogn og Fjordane, dreier så mot nord gjennom navnløst vann i høyde 1431 meter over havet og derpå i nordøstlig retning gjennom Vesldalen. Skjøli passerer rett på sørsiden av turisthytta Trulsbu 1290 meter over havet og videre ned i Lundadalsvatnet 1149 moh. Elva fortsetter så ned gjennom Lundadalen før den til sist renner ut i Otta like vest for riksvegbru over Otta i Skjåk. Skjøle har en samlet lengde på 33,88 km og totalt fall på om lag 1150 m.
Elva ble i 1993 vernet mot kraftutbygging i Verneplan IV for vassdrag.Nedbørfeltets høyeste punkt er Hestbrepiggane 2171 moh og nesten hele nedbørfeltet ligger over skoggrensen..


== Referanser ==


== Litteratur ==
NOU 1991:12A Verneplan for vassdrag IV
Trombe

Trombe er flertydig og kan vise til

Blodpropp - koagulert blod
Tornado - virvelvind
Utla

For minesveiperen KNM «Utla» se Sauda-klassen.Utla er ei norsk elv som renner gjennom Utladalen i Luster og Årdal kommuner. Utla inngår i Årdalsvassdraget. Elven har den høyeste delen av nedbørsfeltet i den vestlige delen av Jotunheimen med topper opp mot 2400 m.o.h.. Det er store høydeforskjeller over små avstander. Det er lite bosetning i nedbørsfeltet som inngår i Jotunheimen nasjonalpark og Utladalen landskapsvernområde.Utla har mange sideelver med fosser, for eksempel Vettisfossen, som ble fredet i 1924.Vassdraget ned til Hjelle ble i 1986 vernet mot kraftutbygging i Verneplan III for vassdrag. På østsiden overføres vann over 1180 meters høyde til Tyin.


== Referanser ==
Primal (Cadaver-demo)

Primal er det femte demoen (EPen) til det norske death metal-bandet Cadaver, utgitt 2001. 


== Sporliste ==
«Primal»
«Killtech»
«Die Like This»
«Murderhead»
«Manic»


== Artister ==
Ole Jørgen «Apollyon» Moe – vokal
Anders «Neddo» Odden – gitar
Lasse «Balvaz» Johansen – bass, gitar
Carl-Michael «Czral» Eide – trommer


== Kilder ==

(en) Primal (Cadaver-demo) på Discogs
ScoutFace

ScoutFace var et nettsamfunn for speidere over hele verden og ble ofte oppfattet som «speidernes Facebook». Det hadde ca. 51 000 medlemmer. På førsteplass kom Brasil med 6 461 brukere. Norge hadde 642 medlemmer.
Medlemmer kunne laste opp speider-videoer og bilder, og komme i kontakt med speidere over hele verden. Scoutface ble opprettet i Romania og ble lansert 1. desember i 2007. I 2015 ble nettstedet midlertidig stengt på grunn av mangel på frivillige og økonomiske ressurser. Siden 2016 har det offisielle nettstedet scoutface.org vært omdirigert til scouts.org.


== Land med flest medlemmer ==
1: Brasil: 6 461
2: Polen: 3 652
3: Mexico: 3 205
4: Portugal: 2 987
5: Spania: 1 939


== Referanser ==


== Eksterne lenker ==
«Offisielt nettsted». Arkivert fra originalen 14. august 2015. Besøkt 20. april 2018.
Ingjerd Egeberg

Ingjerd Egeberg (født 19. mai 1967 i Drammen) er en norsk skuespiller og teaterinstruktur og -administrator. 
Egeberg vokste opp i Moelv. Hun gikk naturfaglinja på videregående og deretter teaterlinjen ved Romerike Folkehøgskole. Så gikk hun på Bibelskole, blant annet med opphold i Hellas. Her var hun med på oppsøkende teater. Hun fulgte grunnkurs i sosialantropologi og til slutt skuespillerutdannelse fra Statens teaterhøgskole.
Ingjerd Egeberg har mange års erfaring som teaterskuespiller. Hun var i flere år fast engasjert som skuespiller ved Hålogaland Teater i Tromsø, deretter ved Rogaland Teater i Stavanger, i perioden 2000-2005 som teatersjef.
Ingjerd Egeberg debuterte på filmlerretet i 2000 som Janne i Pål Jackmans Detektor. Senere har hun spilt Toril Houg i Tyven, Tyven (2001), Liv Steen i Ved kongens bord (2005) og Maria (hovedrolle) i Marias menn (2006).
I TV-ruta har Egeberg vært med som Clara i Turbulent sone (2000), som Therese, Monicas mor i Thomas P. (2007), som Solveig Melby i Kodenavn Hunter, del 2 (2008) og som Eva Verås i Mammon (2014).
Hun har vært med på følgende oppsetninger på Nasjonalteatret:

2004 Gina Ekdal i Vildanden
2007 Ruth i Hjemkomsten
2007 Elfriede Jelinek i Ulrike Maria Stuart
2007 Heksen i Reisen til Julestjernen
2008 Bestialitetens historie del 3
2008 Katrine Stockmann, hans kone i En folkefiende
2008 Bjørnemor i Dyrene i Hakkebakkeskogen
2009 Inés i For lukkede dører


== Referanser ==


== Eksterne lenker ==
(en) Ingjerd Egeberg på Internet Movie Database 
(en) Ingjerd Egeberg hos The Movie Database
Fylkesvei 2296

Fylkesvei 2296 går mellom Løken og Hovland i Lunner kommune. Veien er 4,5 km lang.
Frem til 2019 hadde veien betegnelsen Fv20.


== Kommuner og knutepunkter ==

 LunnerKapellvegen 

Haakenstadlinna 


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv2296
(no) Statens vegvesen – trafikkmeldinger
Dverghårmygg

Dverghårmygg (Bibio lautaretensis) er en art av mygg som tilhører familien hårmygg (Bibionidae). Denne sjeldne arten er bare funnet noen få ganger, i fjellene i Mellom-Europa og i Norden. Lite er kjent om dens biologi.


== Utseende ==
En liten (kroppslengde 3,5 – 5 mm), svært tettbygd hårmygg. Den er den minste nordiske arten i slekten Bibio og kan normalt kjennes lett bare på størrelsen. Antennene har åtte ledd. Kroppen er svart, beina brunlige, tykke og kraftige. Larven er ukjent.


== Levevis ==
Lite er kjent om denne arten, men den ser ut til å foretrekke kjølige steder, i fjellet, i fjellbjørkeskog eller i barskog. De voksne myggene flyr i juni – juli og kan værer aktive ved temmelig lave temperaturer.


== Utbredelse ==
Arten ble først beskrevet fra Col de Lautaret i de franske Alpene. Senere er den funnet noen flere steder i Alpene, i Tatrafjellene (som ser ut til å være det eneste stedet den blir funnet regelmessig), i Finland og i Norge. Det finnes også upubliserte funn fra Sverige. I Norge er den bare kjent fra to lokaliteter, ved Voss og i Hol i Hallingdal.


== Systematisk inndeling ==

orden Tovinger, Diptera
underorden Mygg, Nematocera
overfamilie Bibionoidea
familie Hårmygg, Bibionidae
Dverghårmygg, Bibio lautaretensis Villeneuve, 1925


== Referanser ==


== Eksterne lenker ==
(en) dverghårmygg i Encyclopedia of Life 
(en) dverghårmygg i Global Biodiversity Information Facility 
(no) dverghårmygg hos Artsdatabanken 
(sv) dverghårmygg hos Dyntaxa 
(en) dverghårmygg hos Fauna Europaea
Gaius Canuleius

Gaius Canuleius var, ifølge Livius' bok 4, en folketribun i den romerske republikken i år 445 f.Kr. Han fremla et lovforslag som ville gjøre det lovlig for patrisiere og plebeiere å gifte seg. Sammen med sine kollegaer fremla han også et annet lovforslag, om å gjøre det mulig for én av de to årlig valgte konsulene å være plebeier. Loven som opphevet forbudet mot ekteskap mellom klassene gikk igjennom samme år, og den ble kalt Lex Canuleius, oppkalt etter han som foreslo den. Grunnen til at det gikk så fort, var kanskje det at det ofte var viktig for patrisiere å gifte seg til penger, og de kjempet derfor kun halvhjertet imot forslaget. Det ble imidlertid ikke før i år 366 f.Kr. at plebeiere endelig fikk muligheten til å bli konsul.
De liberale lovforslagene kom som en reaksjon på forbudet mot ekteskap mellom patrisiere og plebeiere i tolvtavleloven, som ble vedtatt i år 449 f.Kr. Siden bare patrisiere kunne oppnå konsulembetet samt de høyeste religiøse embetene på denne tiden, ble det dermed ikke mulig for plebeiere å oppnå disse.
Pseudotaxus

Pseudotaxus (latin: Pseudotaxus) er en slekten av bartrær i barlindfamilien. Den har bare én art – nemlig hvitbærbarlind  (Pseudotaxus chienii) . Arten vokser i hele det sørlige Kina, og blir 5-10 meter høy. Den brukes til treskjæring. Arten er truet og har internasjonalt vern.


== Eksterne lenker ==
(en) Pseudotaxus i Encyclopedia of Life 
(en) Pseudotaxus i Global Biodiversity Information Facility 
(en) Pseudotaxus hos ITIS 
(en) Pseudotaxus hos NCBI 
(en) Pseudotaxus hos The International Plant Names Index 
(en) Pseudotaxus hos Tropicos 
Pseudotaxus chienii – detaljert informasjon på Wikispecies